Savjetovanje s javnošću – Nacrt Pravilnika o provedbi postupaka jednostavne nabave
Stupanjem na snagu Zakona o izmjenama i dopunama Zakona o javnoj nabavi (NN 48/26), a u skladu s člankom 11. Zakona o pravu na pristup informacijama (NN 25/13, 85/15 i 69/22), Osnovna škola Joakima Rakovca Sveti Lovreč Pazenatički, provodi savjetovanje s javnošću prije donošenja Pravilnika o provedbi postupaka jednostavne nabave.

Pozivamo zainteresiranu javnost da se upozna s nacrtom Pravilnika te dostavi svoje prijedloge, mišljenja i primjedbe u roku od 30 dana od dana objave poziva, odnosno u razdoblju od 30. listopada 2026. do 28. studenoga 2026. 

Cilj savjetovanja je uključiti zainteresiranu javnost u postupak donošenja općeg akta te omogućiti davanje prijedloga i mišljenja koja mogu pridonijeti kvalitetnijem uređenju postupaka jednostavne nabave.

U privitku su dostupni:
· Nacrt Pravilnika o provedbi postupaka jednostavne nabave
· Obrazac za sudjelovanje u savjetovanju

Zahvaljujemo svim zainteresiranim građanima i pravnim osobama na sudjelovanju i dostavljenim prijedlozima.

